Lone Seir fra TV 2 Vejret har dårlige nyheder. Mandag i Nordjylland bliver både våd og kold, og så er det jo sådan set lige meget at kalenderen siger, at det nu officielt er forår. Det er et lavtryk tæt på Nordjylland der betyder at mange af os vil vågne op til skyer, regn og slud. Det fortrækker dog i løbet af dagen, så mandag eftermiddag kan man være heldig at få et kig til solen. Temperaturene kommer til at ligge på mellem fire og seks grader mens vinden bliver jævn til hård fra vest. Den kommende uge er i øvrigt en ustadig størrelse rent vejrmæssigt. Mandag bliver ikke den eneste dag med regn og slud, men torsdag skulle til gengæld blive en dag at se frem til. Der bør solen nemlig skinne på Nordjylland.

Opsummering:
Ja, kalenderen siger godt nok marts og vinteren er på papiret overstået. Det kan man bare ikke se på mandagens vejr.